《安肃县寺病居汉阳董玄亮见过时董奉使还阙》
明代·高叔嗣

门前易水路，下马汉阳人。
野寺天晴雪，他乡日暮春。
相逢一尊酒，久别满衣尘。
不惮王程急，应怜伏枕身。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。